Document ID: 31992R3569

ΚΑΝΟΝΙΣΜΟΣ (ΕΟΚ) αριθ. 3569/92 ΤΗΣ ΕΠΙΤΡΟΠΗΣ
της 10ης Δεκεμβρίου 1992
για την τροποποίηση του κανονισμού (ΕΟΚ) αριθ. 1164/89 για τις λεπτομέρειες εφαρμογής σχετικά με την ενίσχυση για τον κλωστικό λίνο και την κάνναβη
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 1308/70 του Συμβουλίου της 29ης Ιουνίου 1970 περί κοινής οργανώσεως της αγοράς στον τομέα του λίνου και της καννάβεως (1), όπως τροποποιήθηκε τελευταία από τον κανονισμό (ΕΟΚ) αριθ. 2057/92 (2), και ιδίως το άρθρο 4 παράγραφος 5,
Εκτιμώντας:
ότι στο άρθρο 5 του κανονισμού (ΕΟΚ) αριθ. 1164/89 της Επιτροπής (3), όπως τροποποιήθηκε από τον κανονισμό (ΕΟΚ) αριθ. 2176/92 (4), προβλέπεται ότι οι παραγωγοί κλωστικού λίνου και καννάβεως υποβάλλουν κάθε χρόνο δήλωση για τις καλλιεργούμενες εκτάσεις αντιστοίχως το αργότερο στις 30 Ιουνίου και στις 15 Ιουλίου με ποινή ολικής απώλειας της ενισχύσεως που αναφέρεται στο άρθρο 4 του κανονισμού (ΕΟΚ) αριθ. 1308/70 7 ότι, λαμβάνοντας υπόψη τις απαιτήσεις που προκύπτουν από την αρχή της αναλογικότητας και της καλής λειτουργίας του καθεστώτος της εν λόγω ενισχύσεως, πρέπει να περιοριστούν οι επιπτώσεις που απορρέουν από μικρή υπέρβαση της προθεσμίας υποβολής της προαναφερθείσας δηλώσεως 7
ότι στο άρθρο 8 παράγραφος 1 δεύτερο εδάφιο του προαναφερθέντος κανονισμού προβλέπεται ήδη απώλεια της ενισχύσεως που αναφέρεται στο άρθρο 4 του κανονισμού (ΕΟΚ) αριθ. 1308/70 η οποία κατανέμεται ανάλογα με την καθυστέρηση σε περίπτωση καθυστερημένης υποβολής της αιτήσεως ενισχύσεως και πρέπει συνεπώς να τροποποιηθεί το εδάφιο αυτό προκειμένου να ληφθεί υπόψη η κύρωση που επιβάλλεται στους εμπορευομένους που θα υποβάλουν καθυστερημένα τη δήλωση των καλλιεργουμένων εκτάσεων 7
ότι πρέπει συνεπώς να τροποποιηθούν οι εν λόγω διατάξεις και να επεκταθεί το πεδίο εφαρμογής του πλεονεκτήματος που απορρέει από το παρόν μέτρο στους ενδιαφερομένους από την περίοδο 1991/92 7 ότι οι εμπορευόμενοι οι οποίοι δεν θα επωφεληθούν της αρχής της αναλογικότητας μπορούν να υποβάλουν αίτηση ενισχύσεως πριν από καθορισμένη ημερομηνία 7
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Λίνου και Κανάβεως,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Ο κανονισμός (ΕΟΚ) αριθ. 1164/89 τροποποιείται ως εξής:
1. το άρθρο 5 παράγραφος 1 αντικαθίσταται από το ακόλουθο κείμενο:
«1. Κάθε παραγωγός κλωστικού λίνου ή κάνναβης υποβάλλει κάθε έτος δήλωση των εκτάσεων που έχουν σπαρθεί, εκτός από περίπτωση ανωτέρας βίας, το αργότερο στις 30 Ιουνίου για το λίνο και στις 15 Ιουλίου για την κάνναβη. Εντούτοις, εάν η δήλωση των εκτάσεων που έχουν σπαρθεί υποβάλεται εντός του ιδίου έτους το αργότερο στις 15 Ιουλίου για το λίνο και στις 31 Ιουλίου για την κάνναβη, χορηγούνται τα δύο τρίτα της ενισχύσεως που αναφέρεται στο άρθρο 4 του κανονισμού (ΕΟΚ) αριθ. 1308/70.» 7
2. το άρθρο 8 παράγραφος 1 δεύτερο εδάφιο αντικαθίσταται από το ακόλουθο κείμενο:
«Εντούτοις, εάν η αίτηση συγκομιδής υποβάλλεται:
- πριν από το τέλος του μήνα που έπεται εκείνου που αναφέρεται στο πρώτο εδάφιο χορηγούνται τα δύο τρίτα της ενισχύσεως που αναφέρεται στο άρθρο 4 του κανονισμού (ΕΟΚ) αριθ. 1308/70, ενδεχομένως μειωμένη σύμφωνα με τις διατάξεις του άρθρου 5 παράγραφος 1,
- πριν από το τέλος του δεύτερου μήνα που έπεται του εν λόγω μηνός, χορηγείται το ένα τρίτο της ενισχύσεως αυτής.»
Άρθρο 2
Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Εφαρμόζεται από την περίοδο 1991/92 μετά από αίτηση που θα υποβληθεί, πριν από την 1η Φεβρουαρίου 1993, στους εμπορευομένους οι οποίοι έχουν υποβάλει δήλωση των εκτάσεων που έχουν σπαρθεί, το αργότερο στις 15 Ιουλίου που προηγείται της εν λόγω περιόδου για το λίνο και στις 31 Ιουλίου που προηγείται της εν λόγω περιόδου για την κάνναβη, υπό τον όρο ότι παρέχουν ικανοποιητική απόδειξη στο εν λόγω κράτος μέλος ότι έχουν συγκομίσει.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 10 Δεκεμβρίου 1992.

Labels: 17
19
6